ເອກອັກຄະລັດຖະທູດ ສຫລ ຄົນໃໝ່ ຍື່ນສານຕາຕັ້ງຕໍ່ ປະທານ ປະເທດລາວ
ເອກອັກຄະລັດຖະທູດ Rina Bitter ເປັນນັກການທູດອາວຸໂສ ທີ່ມີປະສົບພະການ ຫລາຍ ກວ່າ 20 ປີ ທັງຢູ່ທີ່ວໍຊິງຕັນ ແລະໃນຕ່າງປະເທດ.
ເອກອັກຄະລັດຖະທູດສະຫະລັດອາເມຣິກາຄົນໃຫມ່ທີ່ໄດ້ຮັບການແຕ່ງຕັ້ງມາປະຈຳຢູ່ ສປປ ລາວ ທ່ານນາງ Rina Bitter ໄດ້ເຂົ້າຍື່ນສານຕາຕັ້ງຕໍ່ປະ ທານປະເທດແຫ່ງ ສປປ ລາວ ທ່ານບຸນຍັງ ວໍລະຈິດ ທີ່ສຳນັກງານປະທານ ປະເທດເມື່ອວັນທີ 1 ພະຈິກວານນີ້ ອີີງຕາມລາຍງານຂ່າວ ຈາກສະຖານທູດສະຫະລັດ ທີ່ນະຄອນວຽງຈັນ ໃນລະຫວ່າງທີ່ທ່ານນາງໄດ້ມາດຳລົງຕຳແໜ່ງ ເປັນເອກອັກຄະລັດຖະທູດ ປະຈຳຢູ່ ສປປ ລາວນີ້ ທ່ານນາງມີຄວາມໝາຍໝັ້ນທີ່ຈະຍົກລະດັບ ການເປັນຄູ່ຮ່ວມມື ແບບ ກວມລວມ ລະຫວ່າງ ສປປ ລາວ ແລະ ສະຫະລັດ ໃຫ້ສູງຂຶ້ນຕື່ມ ພາຍຫຼັງທີ່ ປະທານາ ທິບໍດີ ທ່ານ ບາຣັກ ໂອບາມາ ແລະປະທານປະເທດ ທ່ານ ບຸນຍັງ ວໍລະຈິດ ໄດ້ປະກາດ ໃນເດືອນກັນຍາທີ່ຜ່ານມາ ເອກອັກຄະລັດຖະທູດ Rina Bitter ເປັນນັກການທູດອາວຸໂສ ທີ່ມີປະສົບພະການຫລາຍ ກວ່າ 20 ປີ ທັງຢູ່ທີ່ວໍຊິງຕັນ ແລະໃນຕ່າງປະເທດ ກ່ອນໜ້າ ນີ້ ເອກອັກຄະລັດຖະທູດ Bitter ໄດ້ເປັນຫົວໜ້າກົງສຸນໃຫຍ່ຂອງສະຫະລັດ ປະຈຳນະຄອນໂຮ່ຈິມິນ ປະເທດ ຫວຽດນາມ ນອກຈາກນັ້ນ ເພິ່ນຍັງໄດ້ເປັນ ຜູ້ອຳນວຍການ ສູນປະຕິບັດການ ຂອງ ກະຊວງການຕ່າງປະເທດ ຊຶ່ງເປັນສູນກຽມພ້ອມຮັບມື ແລະ ຄຸ້ມຄອງໄພພິບັດ ຢູ່ ນະຄອນ ວໍຊິງຕັນ ເພິ່ນໄດ້ປະຈຳການ ຢູ່ກອງເລຂາລັດຖະມົນຕີ ແລະ ທັງໄດ້ເປັນຜູ້ຊ່ວຍ ພິເສດ ຂອງທ່ານລັດຖະ ມົນຕີກະຊວງການຕ່າງປະເທດຂອງສະຫະລັດ ທ່ານ Colin Powell ບ່ອນທີ່ເພິ່ນເຄີຍໄປປະຈຳການແມ່ນຮວມທັງ ນະຄອນຫລວງອັມມານ, ລອນດອນ, ເມັກຊິໂກຊີຕີ້ ແລະ ໂບໂກຕາ ເອກເອັກຄະລັດຖະທູດ Bitter ແມ່ນເຕີບ ໃຫຍ່ ຢູ່ນະຄອນດາລັສ ລັດເທັກຊັສ